Cuneiform Tablet Kt v/k 59 (AKT 3 49)
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
dan-a-šùr a-na ku-da-dim iṣ-ba-at-ni-a-tí-ma um-ma dan-a-šur-ma a-na ku-da-dim-ma 1 GÚ 20 ma-na AN.NA a-na a-šur-ba-ni ù ku-ṣí-a ta-dí-in mì-ma i-a-tí ta-dí-nam um-ma ku-da-du-ma mì-ma pu-i lá a-pá-té <big_gap> KÙ.BABBAR dí-na-ma i-na re-eš₁₅ KÙ.BABBAR da-na-at-kà qí-bi-a-am um-ma dan-a-šùr-ma IGI a-ni-ú-tim áp-lá-ni um-ma ku-da-dum-ma 1 GÚ 20 ma-na AN.NA a-na ku-a-tí ù ku-ṣí-a a-dí-ma ŠÀ.BA 9 ma-na 7 GÍN AN.NA le-a-am tù-ta-e-ra-nim um-ma dan-a-šùr-ma ša ni-iš a-lim{ki} kà-i-lá ki-ma um-ma šu-ut-ma AN.NA a-na ku-a-tí ù ku-ṣí-a a-dí-in a-na a-wa-tim a-ni-a-tim kà-ru-um tur₄-ḫu-mì-it i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI a-šùr-e-mu-qí DUMU šu-IŠTAR IGI sú-na-nim DUMU DINGIR-ba-ni